शीर्षक: फ़ुटबॉल खिलाड़ी ने दिखाई दरियादिली\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
इप्सविच की टीम में मिंग पिछले साल दिसंबर में शामिल हुए थे

ब्रिटेन के इप्सविच शहर के फ़ुटबॉल खिलाड़ी टायरोन मिंग प्रोटमैन रोड फ़ुटबॉल स्टेडियम के गेट पर अपने प्रशंसक ट्रिस मांक के लिए दो टिकट छोड़ गए थे.

उन्होंने लिखा था, ''आप यह मैंच देखने से केवल इसलिए वंचित नहीं रह सकते कि आपके पास पैसे नहीं हैं.''

इस क्लब को बोल्टन पर मिली 1-0 की जीत से पहले मिंग ने ट्विटर पर जब ट्विट किया, तो इस पर लोगों में बहस होने लगी.

मांक ने बीबीसी से कहा, ''अन्य खिलाड़ियों के लिए मिंग एक अच्छा उदाहरण हैं.''

उन्होंने कहा कि मैच के दिनों में अक्सर वे इप्सविच के खिलाड़ियों के लिए ट्विट किया करते थे. लेकिन जब उन्होंने मिंग को अच्छे खेल की शुभकामनाएं दीं तो, उन्हें इस तरह के जवाब की उम्मीद नहीं थी.

उन्होंने ट्विट किया,''काश मैं वहां होता और मैच देख पाता.'' इसके बाद उन्होंने हैशटैग लगाकर 'कड़का' लिखा. इसके जवाब में मिंग ने लिखा,''क्या आप पोर्टमैन रोड से टिकट प्राप्त कर सकते हैं.''

अजीब इत्तेफ़ाक़

उन्होंने लिखा, ''ट्रिस मांक के नाम से मैं वहां टिकट छोड़ दूंगा. आपको मैच देखने से इसलिए वंचित नहीं होना चाहिए कि आप उसका ख़र्च नहीं उठा सकते.''

मांक ने कहा, ''यह बहुत कमाल का था. यह पूरी तरह से समझ से परे था, जब उन्होंने मुझसे पूछा कि क्या आप मैदान पर मिल सकते हैं. मुझे लगता है कि यह थोड़ा अजीब सा था.''

मांक ने बताया कि जब उन्होंने मुझे टिकट का प्रस्ताव दिया तो मैं अपनी पत्नी के साथ सोफ़े पर बैठा था. मैं इस पर विश्वास नहीं कर सका.

मैच देखने वे अपने एक मित्र के साथ इप्सविच गए, बाद में उन्होंने मिंग से कहा, ''आप जैसे खिलाड़ी आईटीएफ़सी को एक महान क्लब बना सकते हैं.''

उन्होंने कहा, ''यह यह दिखाता है कि आज के फुटबाल खिलाड़ियों को अपने प्रशंसकों की भी फिक्र करनी चाहिए.''

उन्होंने कहा कि यह पूरी तरह आश्चर्यजनक था.

मांक एक बीमा कंपनी में काम करते हैं और धोखाधड़ी के मामलों की जांच करते हैं. उन्होंने बताया कि वे और उनकी पत्नी घर बदलने के लिए पैसा जमा कर रहे हैं, ऐसे में वे फ़ुटबॉल मैच की टिकट पर पैसा नहीं ख़र्च कर सकते हैं.

इप्सविच की टीम में मिंग पिछले साल दिसंबर में शामिल हुए थे. उनकी इस दरियादिली की ट्विटर पर काफ़ी सरहाना हो रही है.